Pokolj u Žutoj Lokvi: Napali su ih mučki s leđa i poubijali...

Na današnji dan 1991. u četničkoj zasjedi kod Žute Lokve nedaleko Brinja stradala su petorica hrvatskih policajaca. Policajcima u patroli pucali su s leđa. Premda teško ranjen, preživio je jedino Darko Murat

<p>Toga kobnog maglovitog jutra 24. kolovoza 1991. godine, kao policijska ophodnja, pet hrvatskih policajaca krenulo je u redovnu službu nadzora i regulacije prometa na tadašnju raskrsnicu magistralnih cesta Brinje-Otočac-Senj, na mjesto gdje se danas nalazi <strong>kapelica u spomen na njihovo mučko ubojstvo.</strong></p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p><strong>Vinko Krznarić, Drago Toljan, Milan Vranić, Zdravko Vuković</strong> i<strong> </strong>jedini preživjeli Darko Murat - to su imena petorice policajaca u koje su mučki s leđa rafalnom paljbom pucali srpski odmetnici. Sve su to bili mladi ljudi. Nijedan nije imao više od 35 godina.</p><p>- Začuo sam neku pucnjavu… U prvi mah pomislio sam da netko od kolega puca u zrak, međutim začuo sam <strong>lomljavu stakala, probijanje lima, krv je špricala na sve strane</strong>. Ja sam sjedio na zadnjem sjedalu pokušavao otvoriti vrata, ali kako je nastalo naguravanje i zadobivanje metaka, nisam mogao pronaći ručicu za otvaranje vrata.</p><p>Nekako sam uspio i ispao van iz auta. S puškom u ruci otpuzao sam ispred vozila, jer sam ocijenio da pucaju negdje iza nas i nakon nekog vremena pridružio mi se Drago koji je bio koliko sam mogao vidjeti pogođen u glavu, jer vidio sam nešto curi niz obraz, ali je još bio pri svijesti. Na moju stranu vozila krenuo je i Zdravko Vuković, ali nije uspio pošto je bio smrtno ranjen… Glava i prednji dio tijela bili su vani, a ostali dio tijela ostao je u vozilu, dok se Vinko Krznarić koji je sjedio naprijed uz vozača, nije ni pomaknuo kao ni Mile Vranić koji je sjedio iza njega - prisjetio se<strong> jedini preživjeli Darko Murat</strong> prošle godine u razgovoru za Likaclub.</p><p>Pod terorističkim rafalima Murat je uspio pretrčati cestu i od mještana Žute Lokve zatražiti pomoć, dok je ranjeni Drago Toljan <strong>uslijed zadobivenih ozljeda preminuo pored vozila.</strong></p><p>Napad je bio uvodom u događaje koji su uslijedili. Sutradan i preksutradan, 25. i 26. kolovoza su uslijedili žestoki napadi udružene JNA i četnika na Otočac i Gacku dolinu.</p>